Shalom ja tere tulemast saatesse Ajavaatlejad!
Minuga on vend Kristuses ja sõber Amir Tsarfati. Kuidas läheb?
Shalom. Tänan, hästi.
Tänu Issandale! Kas alustame palvega?
Palume Issanda ühinema meie ja vaatajatega,
et teeniksime oma vestluses Teda
ja kõik meie sõnad oleksid Tema ja mitte meie omad.
Aamen. Isa, täname Sind,
et võime olla Sinu lapsed,
nautida Sinu hoolitsust ja teada, et Sina valitsed kõike.
Aitäh, et meil on Sinu Sõna, et võiksime mõista Su plaane.
Ilmutad algusest peale lõppu, ja iidseist ajust asju, mis alles ees.
Aitäh, et Sinu lastena on meil tähtsaim ressurss,
et võiksime mõista, mis meie ümber sünnib.
Aitäh Sinu Sõna, tõotuste ja tröösti eest oma lastele.
Ava meie südame silmad nägema Su Sõna imesid.
Palvetame Iisraeli Püha, Messias Jeesuse nimel. Aamen.
Alustame julgustava psalmiga.
Seejärel asume teemade juurde.
Alustame psalmiga 133.
Loen heebrea keeles, jätka sina inglise keeles.
Seejärel arutame mh Euroopa energiakriisi
ja selle mõjusid Lähis-Idas, eriti Iisraelis.
Alustame sellest ja liigume seejärel edasi.
Psalm 133: "Palveteekonna laul Taavetilt.
Vaata, kui hea ja armas on see, et vennad üheskoos elavad!
See on nagu kallis õli pea peal, mis nõrgub alla habemesse,
Aaroni habemesse, mis nõrgub alla tema rõivaste palistusse,
ja nagu Hermoni kaste, mis langeb maha Siioni mägedele.
Sest sinna on Issand seadnud õnnistuse, elu igaveseks ajaks."
"Palveteekonna laul Taavetilt.
Vaata, kui hea ja armas on see, et vennad ka üheskoos elavad!
See on nagu hea õli pea peal, mis jookseb maha habemesse,
Aaroni habemesse, mis tilgub alla tema riiete palistusse,
ja nagu Hermoni kaste, mis langeb Siioni mägedele!
Sest sinna on Jehoova seadnud õnnistuse, elu igaveseks ajaks!"
Aamen. Enne kui asume energiateemade juurde,
tahaksin kuulda sinu arusaama Venemaa otsuse kohta
esitada ÜRO Julgeolekunõukogule resolutsioonikavand.
Selle teemaks on Iisraeli oletatav rünnak kuu alguses
Damaskuse rahvusvahelisele lennuväljale.
Mõlemad maandumisrajad said kokku kolm tabamust.
Kohe seejärel mõistsid Venemaa, Süüria, Iraan ja teised
Iisraeli hukka.
Venemaa ja Iisraeli armeede vahel on paigas konfliktivältimismehhanism
seoses Iisraeli operatsioonidega.
Iisraeli Kaitsejõud pole võtnud vastutust õhurünnakute eest.
Venelased hakkasid tegutsema ja otsustasid avalikult esineda
ja Iisraeli süüdistada.
Lisaks püüti saada rahvusvahelisi organeid Iisraeli hukka mõistma.
See on märk muutusest. Mida sina asjast arvad?
Minu vaatevinklist on Venemaa alati olnud--
ja räägin praegu juhtidest, mitte kodanikest.
Juhid on keskendunud huvidele.
Praegu peavad nad esinema tahuna,
kes hoolitseb süürlaste heaolu eest.
Nad ei hooli üldse iraanlastest või Iisraeli-Iraani konfliktidest.
Nad hoolivad oma kontrollist Süürias.
Minu arusaamise järgi kasutab Venemaa
Iisraeli lennuväljarünnaku tekitatud kahjusid
oma haarde kinnitamiseks regioonis.
Minu teada sai viga Venemaa radar.
Selle parandamiseks nõuab Venemaa seal täielikku kontrolli.
Neil on omad huvid. Nad ei taha jätta muljet,
et nad on hüljanud Lähis-Ida ja Süüria.
Venemaa peab esinema maailmas Süüria eest hoolitseva tahuna.
Seepärast ütleb ta: "Olete seni rünnanud Iraani ladusid ja relvi,
kuid see on reisiliiklusega lennuväli."
Muidugi teame,
et lennuvälja kaudu smugeldatakse relvi, laskemoona
ja jõusuhteid muutvaid süsteeme, mida Iisrael ei aktsepteeri.
Tahan sellega öelda, et Venemaa on kahepalgeline.
Üht peab ta näitama maailmale,
ning teist iraanlastele ja Süüria valitsusele.
Hetkel teenib rünnak Damaskuse lennuväljale tema huve.
Ta püüab seda parimal võimalikul moel ära kasutada
mõlemal rindel, kellega ta vastamisi on.
Olen alati öelnud, et Venemaa on meie sõber seni,
kuni ta enam pole meie sõber. See on lihtne.
See pole samu väärtusi hindavate maade sügav suhe,
nagu Iisraeli ja USA suhe. See põhineb puhtalt huvidel
ja sellel, kuidas sellest suhtest kasu lõigata.
Praegu on Venemaale kasulikum
pigem Iisrael hukka mõista kui vaikida.
Kord saabub hetk, ja räägime sellest ilmselt järgmiseks,
kui energia tõuseb esiplaanile. Venemaa ei aktsepteeri seda,
et Iisraelist saab arvestatav kandidaat
Vene nafta ja gaasi korvajaks Euroopas.
Hetkel on Venemaa huvides
olla süürlaste kaitsjaks.
Kui see tähendab Iisraeli hukka mõistmist Julgeolekunõukogus, olgu.
Minu meelest on see irooniline.
Venemaa tapab ukrainlasi ja hävitab Ukrainas lennuvälju,
haiglaid ja teatreid,
kuigi seal varjavad end inimesed.
Ja nüüd mõistab ta hukka selle,
et hävitame terroriks kasutatavat infrastruktuuri.
Rünnakus ei hukkunud keegi. Esines vaid materiaalset kahju.
See on iroonia, mida võib pakkuda vaid meie maailm.
Tõsi, nii palju kui teame.
See selleks,
aga minu meelest tuleb meeles pidada,
et Venemaa on ajaloos, 1950. aastail Iisraeli rünnanud
Vene päritolu lennukiga
Egiptuse lipu all.
Iisrael vastas Venemaa rünnakule.
Sellest peale, muidugi NSVL-ina,
on Moskvas austatud
Iisraeli sõjalist valmidust
ja otsustavust, kui seda ohustab
kvantitatiivselt, mitte tingimata kvalitatiivselt suur jõud.
Mõtleme veidi Venemaa olukorrale Süürias.
Bosporuse väin on suletud Vene laevadele.
Türgi õhuruum on suletud Vene sõjalennukitele.
Süüriasse lendamiseks peab Venemaa seega lendama
Armeenia, Iraani ja Iraagi kaudu.
Kas see võib pakkuda iraanlastele venelaste suhtes teatud eelist?
Absoluutselt.
Venelased peavad Türgi otsust arvatavasti reetmiseks.
Kuid Türgil polnud NATO eesliini liikmena muud võimalust.
Iraani õhuruumile toetumine
Venemaale kindlasti ei meeldi, kuid nii see hetkel on.
Venemaa ei taha, et teda nõrgana nähtaks.
Maailm juba peab Venemaad nõrgaks,
sest see pole teatud Ukraina aladel eriti hästi hakkama saanud.
Ta ei taha eriti nüüd, et tema haaret Lähis-Idas nõrgaks peetaks.
Seepärast reageerib ta praegu äärmiselt agressiivselt.
See kõik on seotud sellega,
mis toimub mujal, kus Venemaa tegutseb.
Ei tohi ka unustada,
et Venemaa on viinud Süüriast rohkelt sõdureid Ukraina ja Donbassi
ja sealseisse lahinguisse.
Venemaa on kvantitatiivselt oma kohalolu Süürias vähendanud,
nagu ka relvade hulka.
Ta peab seega tegema midagi avalduste tasandil,
näiteks Julgeolekunõukogus.
Meenutagem siiski,
et USA paneb veto kõigile Venemaa ettepanekuile meie vastu.
Tegelikult on kõik riigid vastu Venemaa mis tahes avaldustele,
välja arvatud Hiina.
Ma ei karda Venemaa avaldusi.
Ütlen, et Iisrael peaks pöörama tähelepanu Venemaa tegudele.
Neid on lähitulevikus oodata.
Jah. Muidugi, nagu mainisid,
pole Venemaa maaväed ja sõjamanöövrite kasutamise võime
vähemalt mulje perspektiivist nii võimsad
kui mõned võisid arvata.
Ometi on tema maa-maa võimed ja kübervõimed
ning mitme Euroopa kindrali sõnul ka tuumavõime
üsna muljetavaldavad.
Ta pole veel kasutanud kogu oma arsenali ja kõiki võimeid.
Olen nõus.
Ebaõnnestumine õhuruumi kontrollimises Ukrainas
pani nad siirduma oma ainsale alternatiivi juurde
maa-maa-rakettide juurde.
Venemaal on kohutavaid rakette. Olen näinud nende kraatreid.
Need on koletislikud raketid.
Peame tunnistama, nagu ütlesid,
et Venemaa maa-maa-raketid
ning küber- ja tuumarelvavõime on ülivõrdelised
võrreldes enamiku riikidega.
On isegi arvatud, et Venemaa tuumaarsenal on USAst suurem
taktikaliste tuumapommide osas.
Olen nõus. Nende valmidusi ei tohi alahinnata.
Ja Piibli valguses näen,
kuidas raketid, millele peame tähelepanu pöörama, veel lendavad.
Piibel kirjeldab, et rünnak tuleb kui tume pilv.
See tuleb seega taevast, mitte tingimata maad mööda.
Ma ei karda ka venelaste manöövreid maismaal,
kuid ma ei alahindaks nende raketivõimekust,
sest see on suurem kui enamikul riikidel.
Tõsi. Samas eksisteerib MAD-doktriin.
Ma ei süvene sellesse, aga kui kedagi huvitab,
mida MAD, mõlemapoolne kindel häving,
Venemaa ja NATO vahel tähendab,
võite sellega iseseisvalt tutvuda.
Kui rääkida Venemaast ja Ukrainast,
siis 2021. a pumbati Venemaalt maagaasi
Gazpromi ja Nord Stream 1 kaudu, Nord Stream 2 polnud veel valmis,
kokku ca 155 miljardit kuupmeetrit.
See juhiti muidugi tõhusalt Euroopasse.
Ukraina kriisi valguses
ja fakti valguses, et Saksamaa oli väga sõltuv,
nagu ka enamik idablokist,
võib näha, et alternatiive otsib eelkõige EL.
Suurim tarnija uutes lepingutes,
mis on pikaajalised lepingud, on Qatar.
Qatar on väike riik Pärsia lahes.
Esmalt pole nad demokraatia.
Lisaks on see üks suurimaid
Moslemivennaskonna toetajaid ja rahastajaid.
See on Türgi lähedane liitlane
ning kõigi Moslemivennaskonna allüksuste
nagu nende rahastatud Hamasi lähedane liitlane.
Kui ulatuslikult mõjutab see, et Qatariga sõlmitakse enim lepinguid,
teiseks tuleb muidugi USA
ja kolmandaks Egiptuse kaudu Iisrael. Egiptusel on infrastruktuur
maagaasi vedeldamiseks ja toimetamiseks Euroopasse.
Kas Qatar ja Venemaa on siin nüüd
mingisugusel kokkupõrkekursil, kui nii võib öelda?
Tean, kuidas kõik lõpeb.
Tean, et lõpuks saab Iisraelist suurim kolmest.
Nagu ütlesid, on Qataril praegu valmidus lepinguid sõlmida.
Aga vedelgaasi toomine Egiptusest on palju odavam.
Ja see on Iisraeli gaas. Egiptusel pole piisavalt gaasi endalegi.
Gaas, mida Egiptus Euroopasse toimetab, on Iisraeli oma.
Egiptus ostab selle, vedeldab ja tarnib Euroopasse.
Gaasi on odavam Euroopasse tuua Egiptusest kui Qatarist.
Qatar on vaid ajutine lahendus. Nii arvan mina.
Lisaks arvan, et kui inimesed mõistavad,
et energiat hangitakse Moslemi- vennaskonna suurimalt toetajalt,
mõistavad nad, et pikemas perspektiivis see ei tööta.
Kuid usun tõesti, lõpuks--
Ma ei muretse Qatari pärast.
Usun, et see on ajutine lahendus.
Usun, et Euroopa Komisjoni presidendi visiit Egiptuses
ning lepingute allkirjastamine Egiptuse ja Iisraeliga
panevad maailma imestama.
Usun sedagi, et see poleks teostunud ilma Pärsia lahe maade,
nagu Saudi Araabia, vaikse heakskiiduta.
Saudid ei armasta Qatarit.
Pidagem ka meeles,
et Mohammed bin Salmani staatus Saudi Araabias kasvab,
nagu ka aktsiate väärtus riigis.
Ja USA president sõidab vastu kõiki oma valimislubadusi
Saudi Araabiasse ja kohtub Mohammed bin Salmaniga.
See kõik näitab, et Ukraina sõda muutis kõik.
Majandusel ja huvidel on suurem kaal kui ideoloogial.
Ja saame veel näha,
kuidas Euroopa muutub sõltuvamaks
Iisraeli ja Egiptuse teljest,
sest seda gaasi on kerge saada ja see on odav.
Usun, et Iisraeli pakutud hind on madalam
kui Qatari valitsuse oma.
Euroopa peab lõpuks valima endale majanduslikult parima lahenduse.
Maailmas tuleb majanduslangus. Ameerikas, Suurbritannias
ja Lääne-Euroopas tuleb depressioon. Iga dollar on praegu tähtis.
Kui enne talve on saada odavat soojendusgaasi, seda ostetakse.
Qatar võib olla alternatiiv praegu, kuid mitte väga kaua.
Täpselt, aga kui mõtleme kogustele,
nagu äsja ütlesin - 155 miljardit kuupmeetrit 2021. a,
allkirjastas Iisrael teineteisemõistmise memorandumi
Euroopa Komisjoni presidendi van der Leyeniga
ning muidugi Egiptuse poolega.
Seal lepiti kokku, et eksport Iisraelist Egiptuse kaudu Euroopasse
kasvab aasta lõpuks 5-lt 7-le
ja võimalik, et 2023. a see kahekordistub.
Eelis, mis Venemaal Euroopa suhtes oli,
ei puudutanud kogu Euroopat.
See puudutas eriliselt teatud riike, nagu Saksamaad,
kes on EL-is tähtis riik.
Aga võime toimetada selliseid koguseid
vedeldatud LNG-gaasi,
nõuab lõpuks olulise taristu ehitamist.
Ja on üsna julge loota sellele,
et olukord Lähis-Idas jääb stabiilseks taristu hooldamiseks.
Kas pead seda olukorraks,
kus võime näha teatud julgeolekugarantiisid?
Iisraeli merealustest gaasileidudest
kuulub 45 % muidugi ameeriklastele.
Ka ameeriklastel on siin huvid.
Tõsi. Esmalt mõtlen,
et praegu tarnitakse gaasi Egiptusest laevade, mitte juhtme kaudu.
See muutub. - Ainult laevadega.
Kuid usun, et Euroopa on hetkel--
Pea meeles, mida ütlesin. Ideoloogia heidetakse nüüd kõrvale.
Tegelikkus annab Euroopale hetkel kõrvakiilu.
Ja kuulsin alles eile,
et sakslased on taasavamas kivisöel põhinevaid jõujaamu.
Nad mõistavad, et mis tahes lepingu nad ka ei sõlmiks,
Egiptuse või Qatari gaasi suhtes, pole sellest iial küllalt,
kui nad tahavad vabaneda vene gaasist.
Nad peavad naasma vanade energiavormide juurde.
Kas see aitab? Ma ei tea.
Iisraeli, Egiptuse ja eurooplaste lepingus lubatakse,
et tarneid kasvatatakse vähehaaval tänavusest ja 2023. aastast
2030. ja 2050. aastani.
Leping katab väga pika aja.
Venelasi see eriti ei rõõmusta.
Nad mõistavad, et kasvatame seda igal aastal.
Leping ei lõpe paari aastaga.
See ulatub 2030. ja võimalik et 2050. aastani.
Usun, et tulevane sõda Iisraelis on energiasõda.
Usun tõesti, et see on konksuks Roosi lõuas,
nagu kirjeldab Hesekieli 38. ptk.
Arutelud merealusest gaasijuhtmest muidugi juba käivad.
Juhe kulgeks Iisraelist Küprosesse ja Kreekasse
ning osaliselt ka Türgi erimajandusvööndi kaudu.
Nii saaks Türgi teatud osa kasumist,
et Türgi ja Kreeka vahel rohkem tülisid ei tõuseks.
Kui juhe ehitataks üksnes Küprose ja Kreeka kaudu,
oleks see üsna oluliseks väljakutseks.
Qatar peab juba nüüd propagandavõitlust Iisraeli vastu
oma telekanali Al Jazeera kaudu.
On üsna irooniline, et kõigil teistel režiimidele kuuluvail kanaleil
on selgelt märge, millest näeb, et tegu on riikliku kanaliga.
Al Jazeera on ainus, mille kohta ei näe märget ei Twitteris ega mujal.
See panustab üsna palju huvide valdkonda.
Näeme siiski, et Saksamaale Hamburgi
ehitatakse vedelgaasisiilosid.
Neid ehitatakse juurde ka Hollandisse
ning ka Saksamaa jaoks Rotterdamis ja Groningenis,
lisaks Hamburgile.
Rõhuasetus siirdub endisest rohkem sinna.
Euroopa vedelgaasitaristust
kuulub suur osa Gazpromile ja Venemaale.
Sellega on seotud mitmeid juriidilisi seiku.
Euroopa ei vabane Venemaast täielikult.
Mida võiksid öelda julgustuseks saate lõpus?
Teame, et Jumal valitseb.
Ta on kõik juba ette plaaninud.
Istun siin ja olen naeratanud kogu saateaja,
kuigi räägime tõsiseist asjust.
Naeratan, sest kõike, millest räägime--
Räägime aktuaalsetest sündmustest,
kuid Piiblisse uskujatena oleksime võinud neist rääkida 20 aasta eest.
Nüüd räägime Piibli usklikena aktuaalsetest sündmustest.
20 aasta eest oleksime võinud rääkida lihtsalt Piiblisse uskujaina.
Meie arutelude üle oleks ilmselt naerdud.
Kõik, mida Piibel kuulutab, saab sündima.
See võib mõnele täna fantaasiana kõlada,
aga homme on see tegelikkus. See on uskliku eelis.
Issand ütleb Jesaja 46. peatükis, et Ta ilmutab lõppu algusest peale.
Tema Sõna tasub tõena võtta. Jumalale kuulub kõik kontroll.
Piibli prohveteeringute mõte pole hirmutada, vaid ette valmistada.
Jätkame seda vestlust järgmisel kuul.
Kuidas võiksime usklikena palvetada? Saateaega on veel umbes minut.
Palun alati palveid tagakiusatud vendade-õdede eest
Lähis-Idas, Iraanis, Süürias,
Iraagis ja mujal, ka Iisraelis.
Peame Kristuse Ihus üksteist palves kandma ajal,
mis muutub üha raskemaks. Tuleb majanduslangus, nagu ütlesid.
Täpselt. Palvetame, et inimesed kohtuksid isiklikult Jeesusega,
hakkaksid armastama Sõna ja mõistaksid seda.
Palvetame, et nad saaksid Püha Vaimu,
kes seletaks neile Sõna ning annaks rahu ja troosti.
Püha Vaim on Lohutaja, kelle Jeesus lubas Isa juurest saata.
Meil on lohutuse, rõõmu ja rahu allikas.
Peame selle võtma, omama seda ja tunnistama selle olemasolu.
Religioon pole kunagi olnud vastus.
Vastus on suhe Jumalaga. On vaid üks tee.
Kiitus Issandale! Amir, aitäh saates osalemast!
Saateaeg on läbi. Jätame ülejäänu järgmisse ossa.
Jumala õnnistust! Peatse kohtumiseni!
Aitäh, vennad-õed, kes te seda vaatasite!
Paluge rahu Jeruusalemmale ja päästet Iisraelile! Shalom!
Tõlge: Monika Jaaguri